1Untu’ pamimping kor. Polé ri Daud, ri wettunna makkasuwiyangeng akkarobangeng papparéngngerang. (70-2) Oh Allataala, passalama’ka, PUWANG, asitta’ni tulukka!
2(70-3) Leppessangngi tau iya macinnaé mpunoka ricau sibawa lari alippuwang. Leppessangngi tau iya gora-goraiyéngngi acilakakku ripasoro sibawa ripakatuna.
3(70-4) Leppessangngi tau iya cawa-cawaiyékka mancaji tasséleng sibawa masiri.
4(70-5) Tennapodo sininna tau iya sompaékko mariyo-riyo sibawa marennu; sibawa sininna iya méloriyéngngi asalamakeng polé ri Iko matterui makkeda, "Maraja tongeng ritu PUWANGNGE!"
5(70-6) Iyya’é kasiyasika sibawa malemma; poléni masitta, oh Allataala. Iko ritu pattulung sibawa pappassalama’ku, aja’ tamatengnge, oh PUWANG.
bug_Latn bug_Latn bug_Latn bug_Latn bug_Latn